ข้อบัญญัติองค์การบริหารส่วนตำบลบางไผ่ข้อบัญญัติองค์การบริหารส่วนตำบลบางไผ่เรื่องการกำหนดราคาค่าเช่ามาตรฐานกลางเฉลี่ยต่อตารางเมตร (ต่อเดือน)ในเขตองค์การบริหารส่วนตำบลบางไผ่อำเภอเมืองนนทบุรี จังหวัดนนทบุรีพ.ศ. ๒๕๕๘ โดยที่เป็นการสมควรตราข้อบัญญัติองค์การบริหารส่วนตำบลบางไผ่ว่าด้วยการกำหนดราคาค่าเช่ามาตรฐานกลางเฉลี่ยต่อตารางเมตร (ต่อเดือน)ในเขตองค์การบริหารส่วนตำบลบางไผ่ อำเภอเมืองนนทบุรี จังหวัดนนทบุรีอาศัยอำนาจตามความในมาตรา๗ มาตรา ๘ มาตรา ๔๕ มาตรา ๔๘ แห่งพระราชบัญญัติภาษีโรงเรือนและที่ดิน พุทธศักราช๒๔๗๕ ซึ่งแก้ไขเพิ่มเติมโดยพระราชบัญญัติภาษีโรงเรือนและที่ดิน (ฉบับที่ ๔)พ.ศ. ๒๕๓๔ ประกอบกับมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ องค์การบริหารส่วนตำบลบางไผ่ โดยความเห็นชอบของสภาองค์การบริหารส่วนตำบลบางไผ่และนายอำเภอเมืองนนทบุรีจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบางไผ่เรื่อง การกำหนดราคาค่าเช่ามาตรฐานกลางเฉลี่ยต่อตารางเมตร (ต่อเดือน)ในเขตองค์การบริหารส่วนตำบลบางไผ่ อำเภอเมืองนนทบุรี จังหวัดนนทบุรี พ.ศ. ๒๕๕๘ข้อ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลบางไผ่ตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้โรงเรือน หมายความว่าโรงเรือนหรือสิ่งปลูกสร้างอย่างอื่น ๆและบริเวณต่อเนื่องกันซึ่งตามปกติใช้ไปด้วยกันกับโรงเรือนหรือสิ่งปลูกสร้างตามพระราชบัญญัติภาษีโรงเรือนและที่ดินพุทธศักราช ๒๔๗๕ ซึ่งให้หมายรวมถึงบ้าน ตึกแถว อาคาร ร้านค้า สำนักงาน บริษัทธนาคาร โรงแรม โรงภาพยนตร์ โรงพยาบาล โรงเรียน แฟลต อพาร์ทเมนท์ คอนโดมิเนียมหอพัก ห้องพัก ห้องเช่า สนามมวย สนามม้า สนามฟุตบอล สนามฟุตซอล สนามกีฬาต่าง ๆศาลา ป้อมยาม ถนนลาดยาง ถนนคอนกรีต ถนนหินคลุก สนามหญ้า คลังสินค้า แพ ท่าเรือคานเรือ สะพาน อ่างเก็บน้ำ ถังเก็บน้ำมัน - เชื้อเพลิงต่าง ๆ บ่อบำบัดน้ำเสียลานดิน ลานคอนกรีต ถนนคอนกรีต และสิ่งปลูกสร้างอื่นที่มีความหมายในลักษณะเดียวกันที่ดิน หมายความว่า พื้นที่ดิน ลานดิน ลานปูน -ลาดยาง พื้นที่มีลักษณะตามความหมายที่สื่อให้เข้าใจได้ในลักษณะเดียวกันและให้รวมถึงทางน้ำบ่อน้ำ สระน้ำ ฯลฯราคาตลาด หมายความว่าจำนวนเงินซึ่งทรัพย์สินพร้อมทั้งสิ่งที่ทำเพิ่มเติมให้ดีขึ้นทั้งสิ้น (ถ้ามี) ซึ่งจำหน่ายได้ในขณะเวลาที่กำหนดราคาตามเดิมข้อบัญญัตินี้ราคาค่าเช่ามาตรฐานกลางเฉลี่ยต่อตารางเมตร (ต่อเดือน) หมายความว่าอัตราภาษีโรงเรือนที่ถูกกำหนดเป็นอัตราค่าภาษีตามมติคณะกรรมการพิจารณาการประเมินค่ารายปีผู้รับประเมิน หมายความว่า บุคคลที่พึงชำระภาษีพนักงานเจ้าหน้าที่ หมายความว่าผู้ซึ่งได้รับการแต่งตั้งให้มีหน้าที่รับแบบแสดงรายการทรัพย์สินประเมินภาษีและปฏิบัติหน้าที่อื่นตามที่กฎหมายกำหนดพนักงานเก็บภาษี หมายความว่าผู้ซึ่งได้รับการแต่งตั้งให้มีหน้าที่จัดเก็บ รับชำระ รวมทั้งเร่งรัดให้ชำระภาษีและปฏิบัติหน้าที่อื่นตามกฎหมายกำหนดทำเล หมายความว่า พื้นที่บริเวณทั้งหมดในเขตองค์การบริหารส่วนตำบลบางไผ่ตำบลบางไผ่ อำเภอเมืองนนทบุรี จังหวัดนนทบุรี ซึ่งได้แบ่งทำเลออกเป็น ๓ ลักษณะดังนี้ทำเลที่๑ หมายความว่า ทรัพย์สินที่ตั้งอยู่ในแหล่งที่ใช้ประโยชน์ในทางเศรษฐกิจที่ดีที่สุดในที่นี้หมายถึงพื้นที่บริเวณสองข้างทางริมถนนพระรามห้า (ถนนนครอินทร์) ตำบลบางไผ่อำเภอเมืองนนทบุรี จังหวัดนนทบุรี รัศมีไม่เกิน ๒๐๐ เมตรทำเลที่๒ หมายความว่าทรัพย์สินที่ตั้งอยู่ในแหล่งที่ใช้ประโยชน์ในทางเศรษฐกิจได้ดีเป็นอันดับรองลงมาจากทำเลที่๑ หมายถึงพื้นที่บริเวณสองข้างทางริมถนนบางไผ่พัฒนา ตำบลบางไผ่ อำเภอเมืองนนทบุรีจังหวัดนนทบุรี รัศมีไม่เกิน ๒๐๐ เมตรทำเลที่๓ หมายความว่า ทรัพย์สินที่อยู่นอกเหนือจากทำเลที่ ๑ ถึงทำเลที่ ๒ปี หมายความว่า ปีตามปฏิทินหลวงคณะกรรมการพิจารณาค่ารายปี หมายความว่าคณะกรรมการที่ได้รับแต่งตั้งจากผู้บริหารท้องถิ่นตามอำนาจหน้าที่ตามที่กฎหมายกำหนดไว้โดยให้มีหน้าที่พิจารณากำหนดอัตราค่ารายปีของทรัพย์สินในเขตองค์การบริหารส่วนตำบลบางไผ่คณะกรรมการพิจารณาคำร้องขอให้พิจารณาการประเมินใหม่หมายความว่าคณะกรรมการที่ได้รับแต่งตั้งจากผู้บริหารท้องถิ่นตามอำนาจหน้าที่ตามที่กฎหมายกำหนดไว้โดยให้มีหน้าที่พิจารณาคำร้องเบื้องต้นตามคำขอให้ประเมินใหม่ของผู้รับประเมินในเขตองค์การบริหารส่วนตำบลบางไผ่ตำบลบางไผ่ อำเภอเมืองนนทบุรี จังหวัดนนทบุรีข้อ๕ การแบ่งทำเลเพื่อการกำหนดราคาค่าเช่ามาตรฐานกลางเฉลี่ยต่อตาราง(ต่อเดือน) ให้เป็นไปตามตารางการแบ่งทำเลที่กำหนดไว้ท้ายข้อบัญญัตินี้ข้อ๖ ผู้รับประเมินมีหน้าที่ต้องชำระภาษีโรงเรือนตามบัญชีราคาค่าเช่ามาตรฐานกลางเฉลี่ยต่อตาราง(ต่อเดือน) ที่กำหนดไว้ท้ายข้อบัญญัตินี้ข้อ๗ ให้นายกองค์การบริหารส่วนตำบลบางไผ่เป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบ ประกาศหรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๓ธันวาคม พ.ศ. ๒๕๕๘สุวิชัย บุญเพ็งนายกองค์การบริหารส่วนตำบลบางไผ [เอกสารแนบท้าย]๑. ตารางการแบ่งทำเลท้ายข้อบัญญัติองค์การบริหารส่วนตำบลบางไผ่เรื่อง การกำหนดราคาค่าเช่ามาตรฐานกลางเฉลี่ยต่อตารางเมตร (ต่อเดือน)ในเขตองค์การบริหารส่วนตำบลบางไผ่ อำเภอเมืองนนทบุรี จังหวัดนนทบุรี พ.ศ. ๒๕๕๘๒. บัญชีราคาค่าเช่ามาตรฐานกลางเฉลี่ยต่อตารางเมตร(ต่อเดือน) ท้ายข้อบัญญัติองค์การบริหารส่วนตำบลบางไผ่ เรื่องการกำหนดราคาค่าเช่ามาตรฐานกลางเฉลี่ยต่อตารางเมตร (ต่อเดือน)ในเขตองค์การบริหารส่วนตำบลบางไผ่ อำเภอเมืองนนทบุรี จังหวัดนนทบุรี พ.ศ. ๒๕๕๘(ดูข้อมูลจากภาพกฎหมาย)ปริยานุช/จัดทำ๔ กุมภาพันธ์๒๕๕๙ปุณิกาตรวจ๔ กุมภาพันธ์๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๘ ง/หน้า ๑๖๘/๑ กุมภาพันธ์ ๒๕๕๙